Succesul emisiunii „Fanatik Show” s-a materializat timp de 9 ani și în Galele „Fantasticii Fanatik”, la care erau premiați cei mai buni sportivi și campioni români ai anului respectiv. Prima Gală „Fantasticii Fanatik” a avut loc în 2005, în două ediții. Cea de-a XI-a ediție a Galei „Fantasticii Fanatik”, din 25 noiembrie 2014, a fost și ultima. În 2015, Gala „Fantasticii Fanatik” de la sfârșitul anului a fost anulată în semn de respect pentru victimele tragediei de la „Colectiv” și familiile acestora.